|  |  |
| --- | --- |
|  | Әлеуметтік кәсіпкерлік субъектілерінің тізілімін жүргізу қағидаларына 3-қосымша Нысан |

**Өтініш беруші жұмыскерлерінің әлеуметтік кәсіпкерлік субъектілерінің бірінші санатына жатқызу шарттарында көрсетілген халықтың әлеуметтік осал топтарына жататынын растайтын құжаттардың тізбесі**

|  |  |
| --- | --- |
| **Азаматтар санаты** | **Құжаттар (тиісті негіздеме болған жағдайда ұсынылады)** |
| **1** | **2** |
| Мүгедектігі бар адамдар | мүгедектікті белгілеу фактісін растайтын анықтаманың көшірмесі |
| Мүгедектігі бар баланы тәрбиелеп отырған ата-аналар және өзге де заңды өкілдер | баланың тууы (асырап алынуы) туралы куәліктерінің көшірмелері; мүгедектігі бар балаға қорғаншылық, қамқоршылық белгіленгенін растайтын құжаттардың (қорғаншылықты немесе қамқоршылықты жүзеге асыру туралы шарттың не қорғаншы және қамқоршы органның қорғаншыны немесе қамқоршыны тағайындау туралы актісінің) көшірмелері; мүгедектікті белгілеу фактісін растайтын анықтаманың көшірмесі ("мүгедектігі бар бала" санатын белгілеу) |
| Зейнеткерлер және зейнеталды жастағы алдындағы азаматтар (жасына байланысты зейнетақы төлемдерін алуға құқық беретін жасқа келмегенге дейін бес жыл ішінде) | Зейнеткерлік куәліктің және жеке басты куәландыратын құжаттың көшірмелері не олардың эдектрондық нысандары (болған жағдайда) |
| Балалар ауылдарының тәрбиеленушілері және балалар үйлерінің, жетім балалар мен ата-анасының қамқорлығынсыз қалған балаларға арналған мектеп-интернаттардың түлектері – жиырма тоғыз жасқа дейін | Адасып қалған (тастанды) баланы жеткізу туралы актінің көшірмесі; ата-ана құқығынан бас тарту және баланы асырап алуға келісу туралы хаттаманың көшірмесі; баланы денсаулық сақтау ұйымында қалдыру туралы актінің көшірмесі; жетім бала немесе ата-анасының қамқорлығынсыз қалған бала тұратын білім беру, медициналық және басқа да ұйым басшысының анықтамасы |
| Қылмыстық-атқару (пенитенциарлық) жүйесі мекемелерінен жазасын өтеуден босатылған адамдар – босатылғаннан кейін алпыс ай ішінде | Тұрғылықты жеріндегі учаскелік полициядан мінездеме; сотталған адамның жеке ісі |
| Қылмыстық-атқару (пенитенциарлық) жүйесі мекемелерінде жазасын өтеп жүрген және пробация қызметінде есепте тұрған адамдар | Пробация қызметінен анықтама |
| Белгілі бір тұрғылықты жері жоқ адамдар | белгілі бір тұрғылықты жері жоқ адамдарға арналған әлеуметтік бейімдеу орталықтарынан анықтама |
| аз қамтылған, көпбалалы немесе толық емес отбасыларға жататын ата-аналарды және басқа да заңды өкілдерді, сондай-ақ "Алтын алқа", "Күміс алқа" алқаларымен наградталған немесе бұрын "Батыр Ана" атағын алған, сондай-ақ I және II дәрежелі "Ана даңқы" ордендерімен наградталған көпбалалы аналарды | олардың мәртебесін растайтын құжаттар |
| Наркологиялық науқастарды медициналық-әлеуметтік оңалтудан немесе психикаға белсенді әсер ететін заттарға тәуелділікті емдеуден өткен адамдар – оңалту немесе емдеу жүргізілгеннен кейін он екі ай ішінде | медициналық-әлеуметтік оңалтудың, наркологиялық және психоневрологиялық диспансерлердің дәрігерлік қорытындысы |
| Қандастар | Қандас куәлігі не оның электрондық нысаны |